
Δευτέρα, 16 Νοεμβρίου 2026

ΔΕΛΤΙΟ ΤΥΠΟΥ

Συλλήψεις δύο ημεδαπών και κατάσχεση ναρκωτικών ουσιών στην Αττική

Τις απογευματινές ώρες χθες, στελέχη του Γραφείου Ασφάλειας και της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Πειραιά προέβησαν στη σύλληψη δύο (02) ημεδαπών, ηλικίας 31 ετών, για παράβαση του νόμου 4139/13«Περί εξαρτησιογόνων ουσιών» σε συνδυασμό με το άρθρο 45 του Π.Κ. «Συναυτουργία»

Ειδικότερα, κατόπιν αξιοποίησης πληροφοριών για αποθήκευση και διακίνηση ναρκωτικών ουσιών και συντονισμένης επιχείρησης, ανωτέρω στελέχη εντόπισαν τον έναν 31χρονο έξωθεν της οικίας του σε περιοχή της Αττικής κατά την επιβίβασή του σε δίκυκλο όχημα ιδιοκτησίας του και κατόπιν ακινητοποίησής του, διενεργήθηκε έλεγχος, κατά τον οποίο βρέθηκαν στην κατοχή του: 
- μία (01) νάιλον συσκευασία (φιξάκι), περιέχουσα ναρκωτική ουσία πιθανόν κοκαΐνη, συνολικού μεικτού βάρους εννέα δεκάτων του γραμμαρίου (0,9γρ.) 
- το χρηματικό ποσό των χιλίων ευρώ και εννιακοσίων πενήντα ευρώ (1.950 €) και 
- μία (01) συσκευή κινητής τηλεφωνίας.

Ακολούθησε νόμιμη κατ’ οίκον έρευνα παρουσία δικαστικού λειτουργού, με τη συνδρομή του σκύλου ανίχνευσης ναρκωτικών ουσιών Λ.Σ. – ΕΛ.ΑΚΤ.«ΚΕΛΛΥ», κατά την οποία βρέθηκαν και κατασχέθηκαν τα κάτωθι:
- μία (01) πλαστική συσκευασία, περιέχουσα κοκαΐνη σε μορφή βράχου, συνολικού μεικτού βάρους πενήντα δύο γραμμαρίων και τεσσάρων δεκάτων του γραμμαρίου (52,4γρ.),
- είκοσι οκτώ (28) ισοβαρείς νάιλον συσκευασίες περιέχουσες κοκαΐνη, συνολικού δηλαδή μικτού βάρους είκοσι πέντε γραμμαρίων και δύο δεκάτων του γραμμαρίου (25,2 γρ.), 
- είκοσι (20) ισοβαρείς νάιλον συσκευασίες περιέχουσες κοκαΐνη, συνολικού μικτού βάρους οκτώ γραμμαρίων (8 γρ.), 
- μία (01) νάιλον συσκευασία περιέχουσα φυτικά αποσπάσματα ακατέργαστης κάνναβης, συνολικού μικτού βάρους έξι δεκάτων του γραμμαρίου (0,6 γρ.),
- δύο (02) ζυγαριές ακριβείας με υπολείμματα κάνναβης και κοκαΐνης,
- ένα (01) μεταλλικό κουτάλι με υπολείμματα κοκαΐνης και
- το χρηματικό ποσό των τετρακοσίων ευρώ (400 €).

Επιπλέον, κατά τη διάρκεια της επιχείρησης, εντοπίστηκε και συνελήφθη ο δεύτερος 31χρονος ημεδαπός, ο οποίος είχε παρατηρηθεί να εισέρχεται και να εξέρχεται αρκετές φορές από την οικία του πρώτου συλληφθέντα, ενώ κατά τη διάρκεια σωματικής έρευνας που διενεργήθηκε σε αυτόν, βρέθηκε και κατασχέθηκε μία συσκευή κινητής τηλεφωνίας. 

Από το Κεντρικό Λιμεναρχείο Πειραιά που διενεργεί την προανάκριση, κατασχέθηκαν οι ανωτέρω ποσότητες ναρκωτικών ουσιών, το δίκυκλο όχημα ως μέσο διακίνησης και πώλησης ναρκωτικών ουσιών, δύο (02) συσκευές κινητής τηλεφωνίας, καθώς και το συνολικό χρηματικό ποσό των δύο χιλιάδων και τριακοσίων πενήντα ευρώ (2.350 €), ως προϊόν προερχόμενο από την πώληση ναρκωτικών ουσιών. 

Οι κατασχεθείσες ναρκωτικές ουσίες, πρόκειται να αποσταλούν στο Γενικό Χημείο του Κράτους, ενώ τα κατασχεθέντα χρηματικά ποσά θα παραδοθούν στο Ταμείο Παρακαταθηκών και Δανείων. 

Διαθέσιμο φωτογραφικό υλικό έχει αναρτηθεί στο www.hcg.gr.

